Diari Oficial de la Generalitat Valenciana


Sumari del DOGV 3388, del 07-12-1998 (1998/9947)

RESOLUCIÓ d'11 de novembre de 1998, del conseller d'Economia, Hisenda i Administració Pública, per la qual aprova el model de títol de funcionari o funcionària de carrera de la Generalitat Valenciana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1998/9947


Data del document
:   11-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'11 de novembre de 1998, del conseller d'Economia, Hisenda i Administració Pública, per la qual aprova el model de títol de funcionari o funcionària de carrera de la Generalitat Valenciana. [1998/9947]
  
Mitjançant les resolucions de 24 de febrer i 7 de setembre de 1987, del conseller d'Administració Pública, s'aprovà el document en el qual de manera formal es reconeix la condició de funcionari de carrera de la Generalitat Valenciana, en els idiomes valencià i castellà, respectivament, de manera que seria expedit en aquest últim idioma a petició de les persones interessades, i en valencià en la resta dels casos.
  
Si bé aquest procediment garanteix el dret de tots a usar els dos idiomes oficials de la Comunitat Valenciana, recollit tant en la Constitució com en el nostre Estatut d'Autonomia, també és cert que la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, exigeix la traducció d'aquells documents redactats en llengua cooficial distinta al castellà quan hagen de tenir efecte fora del territori de la comunitat autònoma. Cosa que ocorre en l'aplicació de l'article 17 de la Llei 30/1984, de 2 d'agost, de Mesures per a la Reforma de la Funció Pública, que preveu la possibilitat que els llocs de treball de l'administració de l'Estat i de les comunitats autònomes siguen coberts per funcionaris que pertanguen a qualsevol d'aquestes administracions públiques.
  
En relació amb això, la Llei 4/1983, de 23 de novembre, d'ús i ensenyament del valencià, disposa que els impresos, formularis i models oficials que hagen d'utilitzar els poders públics en la Comunitat Valenciana hauran de redactar-se en forma bilingüe.
  
A més de tot això, la nova organització del Govern Valencià atribueix les competències en matèria de funció pública a aquest departament, i aquesta circumstància s'haurà de reflectir en el model de títol de funcionari o funcionària de carrera.
  
Finalment, seguint la línia apuntada per la disposició final segona de la Llei 5/1994, de 24 d'octubre, ha de tendir-se a la utilitzatció de termes no marcats o, si escau, del corresponent femení o masculí en tractar-se de documents nominatius.
  
Per tot això, cal l'aprovació d'un nou model de títol de funcionari o funcionària de carrera, que redactat simultàniament en els dos idiomes oficials de la Comunitat Valenciana, i diferenciant el gènere dels termes utilitzats per als funcionaris i les funcionàries.
  
Per això, i fent ús de les competències que em confereix l'article 1 del Decret 28/1997, de 26 de febrer, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer
  
Aprovar el model de títol administratiu de funcionari o funcionària de carrera de la Generalitat Valenciana amb el format del que figura com a annex de la present resolució.
  
Segon
  
En cada títol s'utilitzaran els gèneres masculí o femení d'acord amb el sexe de la persona a favor de la qual s'expedisca.
  
Tercer
  
Els títols expedits segons els models aprovats per les resolucions de 24 de febrer i 7 de setembre de 1987, del conseller d'Administració Pública, abans de l'eficàcia de la present resolució, continuaran sent vàlids i tindran plens efectes.
  
València, 11 de novembre de 1998.- El conseller d'Economia, Hisenda i Administració Pública: José Luis Olivas Martínez.
  
Contingut dels camps
  
(1) nombre y apellidos/noms i cognoms
  
(2) o ?funcionaria'
  
(3) o ?funcionària'
  
(4) número de registro de personal/número de registre de personal
  
(5) grupo de titulación/grup de titulació
  
(6) sector (?general' o ?especial')
  
(7) código funcionarial/codi funcionarial
  
(8) o ?funcionaria'
  
(9) o ?funcionària'